Na osnovu člana 63 stav 3 Zakona o državnoj upravi (Službeni list CG“ 78/18) i Rješenja Ministarstva poljoprivrede, šumarstva i vodoprivrede broj 05-307/21-5238/1 od 6.8.2021. godine donijetog u izvršenju Zaključka Vlade Crne Gore broj 07-398/2 od 28.01.2021. godine, Ministarstvo poljoprivrede, šumarstva i vodoprivrede, **o b j a v lj u j e**

**JAVNI POZIV**

**ZA DODJELU POMOĆI REGISTROVANIM PROIZVODJAČIMA PILEĆEG MESA (TOV BROJLERA)**

**I**

Pozivaju se zainteresovani registrovani poljoprivredni proizvođači pilećeg mesa koji su upisani u Registar gazdinstava držaoca životinja koji vodi Uprava za bezbjednost hrane, veterinu i fitosanitarne poslove, za pilad koja su zaklana u klanicama upisanih u Registar odobrenih objekata za klanje živinskog mesa koji vodi Uprava za bezbjednost hrane, veterinu i fitosanitarne poslove, da dostave Zahtjev za ostvarivanje pomoći u proizvodnji pilećeg mesa.

Zahtjev iz stava 1 ove tačke podnosi se od 09. avgusta do 25. avgusta 2021. godine, na Obrascu I koji je dat u prilogu ovog javnog poziva i čini njegov sastavni dio.

Uz Zahtjev iz stava 2 ove tačke dostavljaju se dokazi i to:

* dokaz o ulaznom broju pilića - CMR ovjeren, u slučaju uvoza;
* ulazna faktura od dobavljača u slučaju nabavke u Crnoj Gori;
* potvrda od veterinara sa linije klanja u kome su iskazani naziv farme adresa, količina i težina zaklane piladi; i
* izlazna faktura o plasmanu.

**II**

Pomoć se ostvaruje u iznosu 0,10 eura po kilogramu mesa zaklanom u klanicama iz tačke 1 ovog javnog poziva.

**III**

Pomoć se dodjeljuje proizvođačima pilećeg mesa čiji je tov završen do 09. avgusta 2021. godine i odnosi se na dva poslednja turnusa realizovana prije 09. avgusta 2021. godine, i ostvaruje se za maksimalno 2.2 kilograma mesa po jednom piletu.

**IV**

Pomoć iz tačke 1 ovog javnog poziva može se opredjeljivati do 100.000 eura iz sredstava utvrđenih mjerom Program intervencija na tržištu poljoprivrednih proizvoda i proizvoda ribarstva i akvakulture, koji je Vlada utvrdila u okviru Mjera podrške građanima i privredi za prvi kvartal 2021. godine.

**V**

Zahtjev na propisanom obrascu sa propisanom dokumentacijom dostavlja se isključivo u zatvorenoj koverti, na sljedeću adresu:

**Ministarstvo poljoprivrede, šumarstva i vodopriverede**

**Rimski trg br. 46, 81000 Podgorica,**

sa naznakom **„JAVNI POZIV ZA DODJELU POMOĆI REGISTROVANIM PROIZVODJAČIMA PILEĆEG MESA (TOV BROJLERA)“**

Zahtjevi po ovom javnom pozivu predaju se neposredno na arhivi Ministarstva radnim danima od 9 do 14 časova, zaključno sa 25. avgustom 2021. godine.

Zahtjevi dostavljeni poslije utvrđenog roka smatraće se neblagovremenim i neće se uzeti u razmatranje i neotvoreni će se vratiti strankama.

Zahtjev koji ne ispunjavaju uslove javnog poziva biće odbijeni.

**VI**

Ovaj javni poziv objaviće se na internet stranici Ministarstva poljoprivrede, šumarstva i vodoprivrede.

**Broj: 05-307/21-5238/2 Ministar,**

Podgorica, 06. jula 2021. godine **mr Aleksandar Stijović s.r.**

**OBRAZAC I**

**MINISTARSTVO POLJOPRIVREDE, ŠUMARSTVA I VODOPRIVREDE**

**ZAHTJEV ZA ZA DODJELU POMOĆI REGISTROVANIM PROIZVODJAČIMA PILEĆEG MESA(TOV BROJLERA).**

**LIČNI PODACI PODNOSIOCA ZAHTJEVA**

|  |  |  |  |
| --- | --- | --- | --- |
| **Ime Prezime/naziv i sjedište pravnog lica** |  | | |
| **Grad** |  | | |
| **JMB/PIB** |  | | |
| **IDBR - RPG** |  | | |
| **IDBR - VET** |  | | |
| **Klanica** |  | | |
| **Naziv Banke** |  | | |
| **Broj žiro-računa** |  | | |
| **Broj zaklanih pilića** |  | | |
| **Ukupno kilograma mesa** |  |  |  |

**Datum: Svojeručan potpis podnosioca zahtjeva**

**Mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prilozi:**

* dokaz o ulaznom broju pilića - CMR ovjeren, u slučaju uvoza;
* ulazna faktura od dobavljača u slučaju nabavke u Crnoj Gori;
* potvrda od veterinara sa linije klanja u kome su iskazani naziv farme adresa, količina i težina zaklane piladi; i
* izlazna faktura o plasmanu.